**Θέμα** (χ. σκουρλάς)

**Επιχειρηματική ευφυΐα και υποστήριξη αποφάσεων**

**(Business intelligence and decision support)**

Η ανάθεση έχει ως στόχους:

1. τη βαθύτερη κατανόηση σε ορισμένα σημαντικά θέματα επιχειρηματικής ευφυΐας και υποστήριξης αποφάσεων
2. τη μελέτη των θεωριών, μοντέλων, κλπ των σχετικών με το επιλεγόμενο θέμα.

Η ανάθεση θα εστιάσει στη δημιουργία Επιχειρηματικού Μοντέλου με βάση τα σχόλια των πελατών για τα πραγματικά προβλήματα μιας επιχείρησης που θα επιλέξετε (δείτε και προτεινόμενα θέματα). Θα χρησιμοποιηθούν τεχνικές εξόρυξης.

Η εργασία σας συνίσταται:

1. στην ανάλυση PEST για τον ευρύτερο τομέα που εντάσσεται η εταιρεία πχ. Τουρισμός, Τρόφιμα, Ναυτιλία
2. στην ανάλυση SWOT για τη συγκεκριμένη εταιρεία που θα σας απασχολήσει
3. στην εξόρυξη, η οποία θα συνοψίζει τις αξιολογήσεις των πελατών από το διαδίκτυο, κυρίως από τα κοινωνικά δίκτυα.

Επιπλέον, θα δημιουργήσετε το δικό σας επιχειρηματικό μοντέλο που θα μπορεί να χρησιμοποιηθεί και ως σύσταση για τη βελτίωση των επιχειρηματικών διαδικασιών.

Τα αποτελέσματα της έρευνάς σας πρέπει να παρουσιάζονται:

1. σε μια γραπτή έκθεση (αρχείο pdf) που θα πρέπει να αποτελείται από 8-10 σελίδες συμπεριλαμβανομένων των αναφορών (references). Η υποβολή της έκθεσης θα γίνει στο e-class και θα πρέπει να τηρηθεί η προθεσμία της 16 Μαΐου.
2. Επιπλέον θα πρέπει να αναρτήσετε μια παρουσίαση σε powerpoint όπου θα αναδείξετε τα κύρια μέρη της εργασίας σας.

**Βήμα προς βήμα συστάσεις για την έρευνα σας:**

1. Επιλέξτε το θέμα από την παρακάτω λίστα ή προτείνετε δικό σας θέμα.

2. Βρείτε πληροφορίες για την εταιρεία σας στο διαδίκτυο.
3. Βρείτε τα σχόλια των πελατών για την εταιρεία σας. Δώστε ιδιαίτερη προσοχή στην ανατροφοδότηση (feedback) από τα κοινωνικά δίκτυα.
4. Εξορύξτε και συνοψίστε τις αξιολογήσεις των πελατών (Mining and summarizing customer reviews), σύμφωνα με τις τεχνικές εξόρυξης δεδομένων.
5. Να αναλύσετε τα σχόλια που έχετε βρει και να απαντήσετε στις ερωτήσεις:
- που οι πελάτες αφήνουν τις αξιολογήσεις τους πιο συχνά;
- ποια προβλήματα έχουν επισημανθεί ως τα πλέον σημαντικά;
- τι μπορείτε να προτείνετε για τη βελτίωση των επιχειρηματικών διαδικασιών και υπηρεσιών της εταιρείας σας;
6. Δημιουργήστε ένα απλό επιχειρηματικό μοντέλο σύμφωνα με την έρευνά σας και τις συστάσεις σας

**Παράδειγμα θεμάτων για αναθέσεις:**
1. Ξενοδοχείο
2. Εταιρεία ενοικίασης αυτοκινήτων
3. Τουριστικό γραφείο
4. Εκπαιδευτική υπηρεσία
5. Βιομηχανία

6. Εταιρεία του Ψυχαγωγικού τομέα
κ.λπ.

Θυμηθείτε να διαλέξετε μία εταιρεία που να διαθέτει ιστότοπο!